अमरजीत सिंह,(अमृतपुर)। मैजिक की टक्कर से बाइक सवार सेवा निवृत्त शिक्षक की मौत हो गई। बाइक से टकराकर मैजिक पलट गई , जिससे मैजिक सवार लोग घायल हो गए। घायलों को लोहिया अस्पताल में भर्ती कराया गया है।राजेपुर थाना क्षेत्र के बरुआ निबासी सेवा निवृत्त शिक्षक महेंद्र प्रताप सिंह चौहान फर्रुखाबाद से बाइक से वापस घर आ रहे थे।अमृतपुर की ओर से सवारियां लेकर फर्रुखाबाद जा रही मैजिक चित्रकूट गांव के निकट बदायूं मार्ग पर बाइक से टकरा गई और पलट गई। मैजिक की टक्कर से बाइक सवार सेवा निवृत्त शिक्षक महेंद्र सिंह चौहान (65) की मौके पर मौत हो गई। मैजिक पलटने से सवारी घायल हो गई।थानाध्यक्ष अंगद सिंह ने मौके पर पहुंच कर घायलों रुलापुर निबासी रामनिवास , भवन निबासी स्वामीदयाल , गलारपुर निबासी अवधेश को लोहिया अस्पताल में भर्ती कराया। सूचना मिलते ही परिजन मौके पर पहुंच गए।लोहिया अस्पताल में चिकित्सकों ने महेंद्र सिंह को मृत घोषित कर दिया। परिवार में कोहराम मच गया। महेंद्र सिंह की पत्नी सपना देवी शव देखते ही वेहोश हो गई।उनके एक पुत्र धर्मेंद्र सिंह व तीन पुत्रियां गुड़िया , शिखा , अंजनी है। धर्मेंद्र सिंह ने बताया कि महेंद्र सिंह फर्रुखाबाद में मकान का निर्माण करा रहे थे।